als_Latn dik_Latn sag_Latn
Abonohuni për lajmet sportive me e-mail:
Koment nga Albeu.com -
Sëfundmi janë zbardhur një pjesë e mirë e pikave kryesore të negociatave PS-LSI për kandidatët në 61 bashkitë e vendit për zgjedhjet e 21 qershorit. Përtej faktit që LSI-së i janë dhënë 15 bashki, një element i rendësishëm i këtyre zgjedhjeve do të jetë kandidimi i një zonjë për Bashkinë e Tiranës. Kjo është konfirmuar nga vetë kreu i PS-së.
Por cila është zonja e Ramës për Tiranën? Ai ende nuk ka dalë me emra konkrete, por duke njohur qeverisjen e tij si edhe mënyrën se si lideri socialist merr vendimet, dy janë emrat e bashkëpunëtoreve më të ngushta dhe më të mundshme për t’a zëvendësuar atë në bashki pas katër vitesh nën drejtimin e Bashës.
Rama njihet si një drejtues që e ka me lehtë të merret vesh me gratë se sa me burrat. Drejtimi për më shumë se një dekadë i Bashkisë së Tiranës, ku stafi kryesor i tij përbëhej nga zonja e tregon më së miri këtë. Nisur nga kjo, dërgimi i një zonjë drejt Bashkisë së Tiranës nuk është ndonjë suprizë e madhe për ata që kanë njohur sadopak qeverisjen lokale të Ramës në Tiranë.
Por, dobësia e Ramës ndaj zonjave vartëse nuk është i vetmi element që ka shtyrë atë drejt kandidimit të një gruaje për Tiranën. Një tjetër “sepse” lidhet me karakterin e Ramës, si një lidër që i ka më shumë përzemër vartësit lehtësisht të kontrollueshëm.
Rama ka luksin të kandidojë një zonjë për Tiranën duke marrë parasysh edhe garën e fortë në kryeqytet duke pasur nga pas edhe mbështetjen e LSI-së, të cilës i ka bërë një goxha koncesion duke i dhënë një numër të konsiderueshëm bashkish.
E shkuara e tij si drejtues tregon gjithashtu se ai është i prirur për të promovuar drejtues të rinj në poste të ndryshme përveç atyre që lidhen direkt me përditshmërinë e tij. Bashkëpunëtorët më të ngushtë të sotëm të Ramës në kryeministri janë të provuar. Pikërisht bashkëpunëtorët më të ngushte në Bashkinë e Tiranës.
Nisur nga këto cilësi të kreut të ekzekutivit, dy emrat e pritshëm nga PS-ja në Tiranë janë Lindita Nikolla dhe Vali Bizhga
.
Nikolla ka drejtuar për dy mandate (2007-2013) Njësinë Bashkiake nr.1 në Tiranë dhe ka gëzuar mbështetjen e fortë të Ramës në krye të Ministrisë së Arsimit duke i qendruar në ballë edhe Reformës Arsimore. Në rrethe të ngushta njihet edhe miqësia familjare e Ramës me Nikollën, e cila i është gjendur këtij të fundit edhe në momente të vështira me anëtarë të familjes.
Vali Bizhga
nga ana tjetër është cilësuar nga vetë Rama si bashkëpunëtorja më e ngushtë e tij në Bashkinë e Tiranës duke e sjellë atë në krye të kabinetit në kryeministri. Fillimisht Bizhga
ka qenë zv.kryetare e Bashkisë së Tiranës dhe më pas shefe Kabineti e Ramës. Zonja Bizhga
rikthehet në jetën politike pas një beteje të fituar më një sëmundje të rendë duke i dhënë fushatës së mundshme edhe një fabul të bukur. /albeu.com/
Shtuar më 16/03/2015,
ora 10:32
Arti Arti
e Hënë 16 Mars 2015, Ora 14:08
Ore po sipas Kac Myftarit do jete Albana Dhimitri kandidate.
Silvana
e Hënë 16 Mars 2015, Ora 17:27
Me duken te beshem keto dy emra. edhe mundet
Shkruani komentin tuaj!
als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn scn_Latn als_Latn als_Latn als_Latn als_Latn jav_Latn bjn_Latn als_Latn als_Latn kea_Latn als_Latn als_Latn als_Latn